અમદાવાદમાં લઘુત્તમ તાપમાન ૧૦.૬ ડિગ્રી રહ્યું હતું. જ્યારે પાટનગર ગાંધીનગરમાં ૧૦.૫ ડિગ્રી લઘુત્તમ તાપમાન નોંધાયું હતું. વલસાડમાં ૧૨.૧ અને અમરેલીમાં ૧૨.૨ ડિગ્રી તાપમાન રહ્યું હતું. રાજ્યના નલિયામાં યથાવત રીતે સૌથી વધુ ઠંડી નોંધાઈ હતી. અહીં તાપમાન સાત ડિગ્રી નોંધાયું હતું. આજે પણ રાજ્યના અનેક ભાગમાં પારો ૧૦થી નીચે રહ્યો હતો. જેમાં નલિયામાં ૭, કંડલા એરપોર્ટ ખાતે ૯.૯નો સમાવેશ થાય છે. આ તમામ વિસ્તારોમાં કાતિલ ઠંડીનો અનુભવ લોકોએ કર્યો હતો.ખાસ કરીને સૌરાષ્ટ્ર અને કચ્છના ભાગોમાં ઠંડીનો ચમકારો જાવા મળ્યો હતો ઠંડીનો ચમકારો ફરી એકવાર નોંધાયા બાદ મોડી રાત્રે અને વહેલી સવારે રસ્તાઓ સૂમસામ દેખાઈ રહ્યા છે.